Արմեն Սարգսյանը պնդում է, որ ոչ ինքը, ոչ էլ ընտանիքն ու ազգականները Ամուլսարի հանքը շահագործող «Լիդիան» ընկերության բաժնետեր չեն, ինքն ընդամենը երեք ամիս եղել է տնօրենների խորհրդի խորհրդատվական մարմնի անդամ․ ֊ «Լիդիանի» հետ իմ հարաբերությունը եղել է շատ պարզ: Լինի Լոնդոնում, Փարիզում, Եվրոպայում, որևէ տեղ․․․ եթե կա ընկերություն, որը հետաքրքրություն ունի Հայաստանում ներդրում անելու, ես միշտ պատրաստ եմ եղել և պատրաստ եմ նրանց հետ հանդիպել, խորհուրդ տալ և այլն: Դա չի նշանակում, որ նրանցից որևէ մեկի մեջ ես շահաբաժին ունեցել եմ կամ ունեմ: Չունեմ»: